ᱟᱦᱩᱢ ᱨᱟᱡᱚᱥᱴᱷᱤ

ᱱᱟᱜᱟᱢ
᱑᱒᱒᱘ ᱥᱮᱨᱢᱟ ᱨᱮ ᱥᱩᱠᱟᱯᱷᱟ ᱫᱚ ᱪᱤᱱ ᱫᱤᱥᱚᱢ ᱨᱮᱭᱟᱜ ᱢᱚᱝ ᱢᱟᱣ ᱨᱮᱭᱟᱜ (ᱱᱟᱦᱟᱜ ᱪᱤᱱ ᱫᱤᱥᱚᱢ ᱨᱮᱭᱟᱜ ᱫᱮᱦᱮᱝ ᱫᱟᱭ ᱥᱤᱝᱯᱷᱳᱣ ᱥᱚᱥᱟᱥᱚᱱ ᱵᱟᱹᱭᱥᱤ) ᱠᱷᱚᱱ ᱦᱮᱡ ᱠᱟᱛᱮ ᱯᱟᱴᱠᱟᱭ ᱵᱩᱨᱩ ᱥᱮᱡ ᱛᱮ ᱱᱟᱦᱟᱜ ᱟᱥᱟᱢ ᱨᱮᱭᱟᱜ ᱛᱤᱱᱤᱥᱩᱠᱤᱭᱟ ᱦᱚᱱᱚᱛ ᱨᱮᱠᱚ ᱵᱚᱞᱚ ᱞᱮᱱᱟ| ᱩᱱᱠᱩ ᱦᱮᱡ ᱠᱟᱛᱮ ᱟᱭᱢᱟ ᱡᱟᱭᱜᱟ ᱨᱮ ᱨᱟᱡᱽᱜᱟᱲ ᱠᱚ ᱵᱟᱱᱫᱷᱟᱣ ᱞᱮᱫᱟ| ᱵᱽᱨᱚᱦᱢᱚᱯᱩᱛᱨᱚ ᱵᱮᱰᱟ ᱨᱮ ᱵᱚᱞᱚ ᱠᱟᱛᱮ ᱵᱚᱞᱚ ᱠᱟᱛᱮ ᱟᱦᱩᱢ ᱨᱟᱡᱚᱥᱴᱷᱤ ᱠᱚ ᱵᱟᱱᱫᱷᱟᱣ ᱞᱮᱫᱟ|

ᱠᱟᱹᱣᱰᱤ ᱟᱹᱨᱤ
ᱟᱦᱩᱢ ᱨᱟᱡᱚᱥᱴᱷᱤ ᱨᱮᱭᱟᱜ ᱠᱟᱹᱣᱰᱤ ᱟᱹᱨᱤ ᱫᱚ ᱴᱮᱸᱦᱟᱸᱰ ᱟᱠᱟᱱ ᱴᱟᱦᱮᱸᱠᱟᱱᱟ ᱯᱟᱭᱤᱠ ᱦᱚᱨᱟ ᱪᱮᱛᱟᱱ ᱨᱮ| ᱯᱟᱭᱤᱠ ᱦᱚᱨᱟ ᱫᱚ ᱢᱤᱫ ᱞᱮᱠᱟᱱᱟᱜ ᱵᱚᱰᱦᱮ ᱦᱚᱨᱟ ᱠᱟᱱᱟ (unfree labour/Corvee Labour)। ᱱᱚᱣᱟ ᱦᱚᱨᱟ ᱫᱚ ᱥᱟᱢᱟᱱᱛᱚᱵᱟᱫᱤ ᱦᱚᱨᱟ ᱥᱮ ᱮᱥᱤᱭᱟ ᱦᱚᱨᱟ ᱠᱚ ᱢᱮᱛᱟᱣᱟᱜ ᱠᱟᱱᱟ| ᱚᱠᱟ ᱫᱚ ᱯᱟᱹᱦᱤᱞ ᱠᱟᱨᱞ ᱢᱟᱨᱠᱥᱮ ᱥᱚᱫᱚᱨ ᱞᱮᱫᱟ| ᱪᱮᱛᱟᱱ ᱟᱥᱟᱢ ᱨᱮ ᱟᱦᱦᱩᱢ ᱠᱚᱜᱮ ᱯᱟᱹᱦᱤᱞ ᱦᱩᱲᱩ ᱪᱟᱥ ᱠᱚ ᱮᱛᱚᱦᱚᱵ ᱞᱮᱫᱟ|

ᱥᱟᱥᱚᱱ
ᱦᱟᱥᱟ ᱞᱮᱠᱷᱟ ᱡᱚᱠᱷᱟ
ᱜᱚᱫᱟᱫᱷᱚᱨ ᱥᱤᱝᱦᱚ ᱦᱩᱭ ᱢᱟᱲᱟᱝ ᱠᱟᱢᱨᱩᱯ ᱨᱮ ᱩᱠᱩ ᱞᱮᱱ ᱚᱠᱛᱮ ᱢᱚᱝᱜᱚᱞ ᱠᱚᱣᱟᱜ ᱦᱟᱥᱟ ᱞᱮᱠᱷᱟ ᱡᱚᱠᱷᱟ ᱦᱚᱨᱟᱭ ᱵᱟᱰᱟᱭ ᱞᱮᱫᱟ| ᱢᱚᱝᱜᱚᱞ ᱥᱟᱶ ᱞᱟᱹᱲᱦᱟᱹᱭ ᱵᱷᱟᱜᱟᱣ ᱥᱟᱶ ᱥᱟᱶᱛᱮ ᱟᱡᱟᱜ ᱨᱟᱡᱚᱥᱴᱷᱤ ᱨᱮᱦᱚᱸ ᱱᱩᱝᱠᱟᱱ ᱦᱚᱨᱟ ᱪᱟᱹᱞᱩᱜ ᱞᱟᱹᱜᱤᱫ ᱦᱩᱠᱩᱢᱟᱫ ᱠᱚ ᱛᱟᱦᱮᱸᱱᱟᱭ| ᱱᱤᱭᱟᱹ ᱠᱟᱹᱢᱤ ᱞᱟᱹᱜᱤᱫ ᱠᱚᱪᱵᱤᱦᱟᱨ ᱟᱨ ᱵᱮᱝᱜᱚᱞ ᱠᱷᱚᱱ ᱦᱚᱲᱮ ᱟᱹᱜᱩ ᱞᱮᱫᱟ ᱠᱚᱣᱟ| ᱯᱟᱹᱦᱦᱤᱞ ᱨᱮ ᱥᱤᱵᱽ ᱥᱟᱜᱚᱨ ᱨᱮᱠᱚ ᱡᱚᱨᱤᱯ ᱥᱮ ᱡᱚᱠᱷᱟ ᱞᱮᱫᱟ, ᱢᱮᱱᱠᱦᱟᱱ ᱜᱚᱫᱟᱫᱷᱚᱨ ᱜᱚᱡᱮᱱ ᱛᱮ ᱚᱱᱟ ᱠᱟᱹᱢᱤ ᱵᱟᱝ ᱢᱩᱪᱟᱹᱫ ᱞᱮᱱᱟ|  ᱤᱱᱟᱹ ᱛᱟᱭᱱᱚᱢ ᱨᱩᱫᱽᱨᱚ ᱥᱤᱝᱦᱚ ᱣᱟᱜ ᱫᱤᱱ ᱨᱮ ᱱᱚᱜᱟᱶ ᱨᱮ ᱱᱚᱣᱟ ᱡᱚᱨᱤᱯ ᱠᱟᱹᱢᱤ ᱫᱚ ᱮᱛᱚᱦᱚᱵ ᱞᱮᱵᱱᱟ| ᱱᱟᱜᱟᱢᱤᱭᱟᱹ ᱠᱚ ᱞᱮᱠᱟᱛᱮ ᱑᱒ ᱯᱷᱩᱴ (᱓ᱹ᱗ ᱢᱤᱴᱟᱨ) ᱡᱤᱞᱤᱧ ᱨᱮᱭᱟᱜ "ᱱᱚᱞ" ᱥᱮ ᱢᱟᱫ ᱴᱩᱠᱨᱟᱹ ᱛᱮ  ᱜᱚᱴᱟ ᱠᱚ ᱡᱚᱠᱷᱟ ᱞᱮᱫᱟ ᱟᱨ ᱦᱟᱥᱟ ᱨᱮᱭᱟᱜ ᱞᱮᱠᱦᱟ ᱜᱩᱴ ᱠᱚ ᱞᱮᱠᱷᱟ ᱞᱮᱫᱟ| ᱦᱟᱥᱟ ᱨᱮᱭᱟᱜ ᱮᱠᱚᱠ ᱫᱚ ᱛᱟᱦᱮᱸᱠᱟᱱᱟ "ᱞᱮᱥᱟ" ᱥᱮ ᱑᱔᱔ ᱪᱟᱹᱣᱠᱟᱹ ᱯᱷᱩᱴ (᱑᱓ᱹ᱔ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ) ᱟᱨ ᱑᱔᱔,᱐᱐ ᱪᱟᱹᱣᱠᱟᱹ ᱯᱷᱩᱴ (᱑,᱓᱔᱐ ᱪᱟᱹᱣᱠᱟᱹ ᱢᱤᱴᱟᱨ) ᱴᱚᱴᱷᱟ ᱫᱚ ᱢᱤᱫ ᱵᱤᱜᱷᱟᱹ ᱠᱚ ᱢᱮᱛᱟᱣᱟᱜ ᱠᱟᱱ ᱛᱟᱦᱮᱸᱠᱟᱱᱟ| ᱱᱟᱦᱟᱜ ᱡᱩᱜᱽ ᱨᱮᱦᱚᱸ ᱟᱥᱟᱢ ᱨᱮ ᱱᱚᱣᱟ ᱠᱚ ᱢᱟᱱᱟᱣ ᱵᱟᱛᱟᱣ ᱮᱫᱟ|

ᱥᱟ.ᱠᱷᱭᱟ.ᱛ

ᱛᱷᱚᱠ:ᱱᱟᱜᱟᱢ